internet vaartha 232 Views
హైదరాబాద్‌ : హైదరాబాద్‌ పరిసరాల్లో ఉపాధి కల్పన 50శాతం పెరిగినట్లు అంచనా. మార్చినెల నియామకాలను పరిశీలిస్తే ఐటి సాఫ్ట్‌వేర్‌ 29శాతం ఉపాధికల్పన పెరిగింది. ఐటిసేవల ఆధారిత రంగాల్లో వృత్తినిపుణులకు నియామకాలు 48 శాతంపెరిగాయి. మార్కెటింగ్‌ నిపుణుల నియామకాలు 17శాతం మార్చి నెలలో పెరిగినట్లు నౌకరీ జాబ్‌ స్పీక్‌ వివరించింది. మొత్తం నియామకాలు 2564 జరిగే ఏటికేడాది చొప్పున 50శాతం వృద్ధి ఉన్నట్లు ప్రకటించింది ఫార్మారంగంలో 16శాతం పెరిగాయి. బ్యాంకింగ్‌ ఫైనాన్స్‌, బీమా రంగాలకు సంబంధించి ఐదుశాతం వృద్ధి ఉంది. ఐటిసేవలు, బిపిఒ, ఐటి సాప్ట్‌వేర్‌ రంగాల్లో మాత్రం 48,25 శాతం చొప్పున పెరిగినట్లు చీఫ్‌సేల్స్‌ అధికారి వి.సురేష్‌ వెల్లడిం చారు. అకౌంటింగ్‌ విభాగం పటిష్టంగా ఉంది. 99 శాతం పెరిగింది. ఐటిసాఫ్ట్‌వేర్‌, లీగల్‌ విభాగాల్లో కూడా 29శాతం, 19శాతం చొప్పున పెరిగాయి. రియల్‌ఎస్టేట్‌, టెలికాంరంగాలు కొంత సానుకూలం గా ఉన్నాయి. ఎక్కువగా ఐటిఐటిఆధారిత రంగాలతో పాటు అకౌంటింగ్‌ విభాగానికి ప్రాధాన్యత లభించింది.